Korpset, som ble grunnlagt av politikeren Wang Zhen i 1954, hører under Folkets frigjøringshær og bestod i starten av tropper som hadde underkuet Den annen østturkestanske republikk. Disse soldater ble organisert i statseide landbruk som skulle befeste den kinesiske kontroll over området. Dette var med på å berede grunnen for en økt hankinesisk innflytting i regionen.